CELEX: 32007D0698
Language: hu
Date: 2007-10-29 00:00:00
Title: 2007/698/EK: A Bizottság határozata ( 2007. október 29. ) a 2007/116/EK határozatnak a további, 116-tal kezdődő, fenntartott hívószámok bevezetése tekintetében történő módosításáról (az értesítés a C(2007) 5139. számú dokumentummal történt) (EGT-vonatkozású szöveg)

30.10.2007   
            
            
               HU
            
            
               Az Európai Unió Hivatalos Lapja
            
            
               L 284/31
            
         
      A BIZOTTSÁG HATÁROZATA
   
   (2007. október 29.)
   a 2007/116/EK határozatnak a további, 116-tal kezdődő, fenntartott hívószámok bevezetése tekintetében történő módosításáról
   (az értesítés a C(2007) 5139. számú dokumentummal történt)
   (EGT-vonatkozású szöveg)
   (2007/698/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az elektronikus hírközlő hálózatok és elektronikus hírközlési szolgáltatások közös keretszabályozásáról szóló, 2002. március 7-i 2002/21/EK európai parlamenti és tanácsi irányelvre („keretirányelv”) (1) és különösen annak 10. cikke (4) bekezdésére,
   mivel:
   
               (1)
            
            
               A 116-os nemzeti számsík harmonizált közérdekű szolgáltatások harmonizált számai részére történő fenntartásáról szóló, 2007. február 15-i 2007/116/EK bizottsági határozat (2) a 116-os nemzeti számsíkot a harmonizált közérdekű szolgáltatások harmonizált számai részére tartja fenn. Az említett határozat melléklete felsorolja az ebbe a számsíkba tartozó számokat és az egyes számokhoz rendelt szolgáltatásokat. A lista a 2002/21/EK irányelv 22. cikkének (3) bekezdésében említett eljárással összhangban módosítható.
            
         
               (2)
            
            
               A 116000-s számhoz rendelt szolgáltatás leírását naprakésszé kell tenni. Ezen túlmenően két szolgáltatás, nevezetesen a gyermekek segélyvonala és a lelkisegélyvonal harmonizált számra érdemes, közérdekű szolgáltatásnak minősül. A felsorolt okokból a 2007/116/EK határozat módosításra szorul, azt további fenntartott hívószámokkal kell bővíteni.
            
         
               (3)
            
            
               Ezért a 2007/116/EK határozatot a fentieknek megfelelően módosítani kell.
            
         
               (4)
            
            
               Az e határozatban előírt intézkedések összhangban vannak a hírközlési bizottság véleményével,
            
         ELFOGADTA EZT A HATÁROZATOT:
   1. cikk
   A 2007/116/EK határozat melléklete helyébe e határozat melléklete lép.
   2. cikk
   A tagállamok megteszik a szükséges lépéseket annak érdekében, hogy 2008. február 29-től az illetékes nemzeti szabályozó hatóság ki tudja osztani azokat a számokat, amelyeket e határozat ad hozzá a listához.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2007. október 29-én.
      
         
            a Bizottság részéről
         
         Viviane REDING
         
         
            a Bizottság tagja
         
      
   
   
      (1)  HL L 108., 2002.4.24., 33. o. A 717/2007/EK európai parlamenti és tanácsi rendelettel (HL L 171., 2007.6.29., 32. o.) módosított irányelv.
   
      (2)  HL L 49., 2007.2.17., 30. o.
   
      MELLÉKLET
      Harmonizált közérdekű szolgáltatások számára fenntartott számok
      
                  Szám
               
               
                  Szolgáltatás, amely számára a számot fenntartották
               
               
                  A szám használatának specifikus feltételei
               
            
                  116000
               
               
                  
                               
                           
                           
                              
                                 A szolgáltatás megnevezése
                              
                              Eltűnt gyermekek felkutatására fenntartott forróvonal
                           
                        
                               
                           
                           
                              
                                 Leírás:
                              
                              A szolgáltatás a) fogadja az eltűnt gyermekekkel kapcsolatos hívásokat és közvetíti azokat a rendőrség felé; b) útmutatást és támogatást nyújt az eltűnt gyermek gondviselői számára; c) segíti a nyomozást.
                           
                        
               
                  Folyamatosan rendelkezésre álló szolgáltatás (azaz a nap 24 órájában, a hét minden napján, az ország egész területén).
               
            
                  116111
               
               
                  
                               
                           
                           
                              
                                 A szolgáltatás megnevezése:
                              
                              Gyermekek segélyvonala
                           
                        
                               
                           
                           
                              
                                 Leírás:
                              
                              A szolgáltatás az elesett, védelemre szoruló gyermekek számára nyújt segítséget, eljuttatja őket a megfelelő szolgáltatókhoz és segélyforrásokhoz; lehetőséget nyújt a gyermekeket foglalkoztató kérdések kifejezésére, az őket közvetlenül érintő ügyek megvitatására és vészhelyzetben a kapcsolatfelvételre.
                           
                        
               
                  Amennyiben a szolgáltatás nem folyamatos (azaz nem érhető el a nap 24 órájában, a hét minden napján, az ország egész területéről), a szolgáltatónak gondoskodnia kell a rendelkezésre állásra vonatkozó információk közzétételéről és könnyű hozzáférhetőségéről, hogy a szolgáltatáson kívüli időszakban betelefonálók maradéktalan tájékoztatást kapjanak a kapcsolatfelvétel legközelebbi lehetséges időpontjáról.
               
            
                  116123
               
               
                  
                               
                           
                           
                              
                                 A szolgáltatás megnevezése:
                              
                              Lelkisegélyvonal
                           
                        
                               
                           
                           
                              
                                 Leírás:
                              
                              A szolgáltatásnak köszönhetően a hívó fél egy embertársával oszthatja meg problémáit, elfogadó, nem ítélkező légkörben. A szolgáltatás lelki támaszt nyújt magányos, lelki traumát átélő vagy az öngyilkosságot fontolgató hívók számára.
                           
                        
               
                  Amennyiben a szolgáltatás nem folyamatos (azaz nem érhető el a nap 24 órájában, a hét minden napján, az ország egész területéről), a szolgáltatónak gondoskodnia kell a rendelkezésre állásra vonatkozó információk közzétételéről és könnyű hozzáférhetőségéről, hogy a szolgáltatáson kívüli időszakban betelefonálók maradéktalan tájékoztatást kapjanak a kapcsolatfelvétel legközelebbi lehetséges időpontjáról.